Video Fiscul a descins la florărese, de 1 Martie. Inspectorii ANAF au luat cu asalt Piața de Flori din București, în această dimineaţă
Bucuria de 1 martie a comercianţilor din Piaţa de Flori din Capitală s-a încheiat mult prea devreme, după ce în această dimineaţă inspectaorii ANAF i-au înştiinţat că le vor confisca marfa.
Vânzătorii nu deţineau case de marcat şi nu ofereau bon la achiziţia de flori. În vizor au fost în special florile exportate, majoritatea din Olanda, pentru care comercianţii nu aveau factura.
Comercianţii veniţi din toată ţara în Piaţa de Flori vor fi nevoiţi să-şi închidă tarabele. Mai mult, consideră că acţiunea celor de la ANAF nu e corectă, mai ales că ei au plătit şi o taxă pentru a putea comercializa flori în piaţă. Autorităţile spun că vor mai urma astfel de controale zilelea acestea, când comerţul cu flori a crescut considerabil.